Mayk Taysonning eski uyi qariyalar muassasasiga aylantiriladi

Bokschi Mayk Taysonning Konnektikut shtatidagi Farmington shahrida joylashgan eski uy-joyi AQSh tibbiy kompaniyalaridan biriga 8 million dollarga sotildi. TMZ portalining ma’lum qilishicha, 52 xonali bino qariyalar uyi sifatida qayta jihozlanadi.

Dang‘illama uyning oxirgi sohibi reper 50 Cent bo‘lgan edi. Bokschidan uyni 4,1 million dollarga sotib olgan qo‘shiqchi binoni qayta jihozlashga 10 million dollar sarfladi. Xususan, u yerda trenajyor zali, raketbol korti va raqs maydoni tashkil qilindi. Uyning oylik xarajatlari 70 ming dollarni tashkil qilar edi.
2007-yilda qo‘shiqchi uyni sotuvga qo‘ydi. Dastavval unga 18 million dollar narx belgilagan 50 Cent keyinchalik narxni tushirishga majbur bo‘ldi.